Document ID: 31999D0838

ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Νοεμβρίου 1999
σχετικά με την έγκριση των προτάσεων όσον αφορά τις ενέργειες προώθησης των πωλήσεων και διαφήμισης στον τομέα του γάλακτος και των γαλακτοκομικών προϊόντων βάσει του κανονισμού (ΕΚ) αριθ. 3582/93
[κοινοποιηθείσα υπό τον αριθμό Ε(1999) 3879]
(1999/838/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2073/92 του Συμβουλίου, της 30ής Ιουνίου 1992, για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων(1),
τον κανονισμό (ΕΚ) αριθ. 3582/93 της Επιτροπής, της 21ης Δεκεμβρίου 1993, περί λεπτομερών κανόνων εφαρμογής του κανονισμού (ΕΟΚ) αριθ. 2073/92 του Συμβουλίου για την προώθηση στην Κοινότητα και τη διεύρυνση των αγορών του γάλακτος και των γαλακτοκομικών προϊόντων(2), όπως τροποποιήθηκε τελευταία από τον κανονισμό (ΕΚ) αριθ. 481/1999(3), και ιδίως το άρθρο 5 παράγραφος 2,
Εκτιμώντας τα ακόλουθα:
(1) σύμφωνα με το άρθρο 5 παράγραφος 1 του κανονισμού (ΕΚ) αριθ. 3582/93, οι αρμόδιοι οργανισμοί διαβίβασαν πίνακα όλων των υποβληθεισών προτάσεων, συνοδευόμενο από αντίγραφο κάθε πρότασης και από αιτιολογημένη γνώμη·
(2) η επιτροπή διαχείρισης γάλακτος και γαλακτοκομικών προϊόντων εξέτασε τις προτάσεις αυτές σύμφωνα με το άρθρο 31 του κανονισμού (ΕΟΚ) αριθ. 804/68 του Συμβουλίου(4)·
(3) ένας πίνακας προτάσεων δύναται να γίνει αντικείμενο κοινοτικής χρηματοδότησης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται ο πίνακας των προτάσεων για ενέργειες προώθησης των πωλήσεων και διαφήμισης που περιλαμβάνεται στο παράρτημα και που διαβιβάσθηκε από τους αρμόδιους οργανισμούς βάσει του άρθρου 5 παράγραφος 1 του κανονισμού (ΕΚ) αριθ. 3582/93.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Νοεμβρίου 1999.

Labels: 3
17